Бүгін «Алғашқы қоңырау» кезінде Алматыда көлік кептелісі 6/10 деңгейінде болды
DATE: 14:38, 01 Қыркүйек 2022 | GMT +5
TITLE: Бүгін «Алғашқы қоңырау» кезінде Алматыда көлік кептелісі 6/10 деңгейінде болды
URL: https://kaz.inform.kz/news/bugin-algashky-konyrau-kezinde-almatyda-kolik-keptelisi-6-10-dengeyinde-boldy_a3973553/
META: DATE: 14:38, 01 Қыркүйек 2022 | GMT +5
TOTAL WORDS: 92
AUTHOR(S):
TEXT: Алматы қалалық полиция департаменті Жергілікті полиция қызметі басқармасының бастығы Ержан Ұзабаев жаңа оқу жылының басталуына орай, іс-шараға тартылатын күштер мен құралдардың сәйкестігі бекітілгенін мәлім етті. «Таңғы сағат 7-ден бастап патрульдік полиция инспекторлары мен мамандандырылған батальон қаланың негізгі жолдарындағы қозғалысты қолмен басқаруға ауыстырылды. Онымен 33 жол айрығы қамтылды. Сондай-ақ, кешкі сағат 18:00-ден 20:40-дейін көлік кептелісін болдырмау үшін жеке құрам қолмен басқаруға қойылады», - деді ол. Айта кетейік, бүгін сағат 11:30-дағы жағдай бойынша Алматыда жол кептелісі 10 балдан 6 балл деңгейінде болды. Сондай-ақ, 6:00-11:00 аралығында 14 жол апаты тіркеліп, оның бесеуінде зардап шеккендер болды
